รัฐบาลไทย-ข่าวทำเนียบรัฐบาล-ผู้ว่าฯ ลำปาง เผย พลเมืองดีพบยาบ้า 1.2 ล้านเม็ด ซุกซ่อนในกระสอบริมข้างทาง พร้อมสั่งเร่งขยายผลเพื่อนำตัวผู้กระทำผิดมาดำเนินคดีตามกฎหมายโดยเร็ว
วันศุกร์ที่ 12 มกราคม 2567
12/01/2567
ผู้ว่าฯ ลําปาง เผย พลเมืองดีพบยาบ้า 1.2 ล้านเม็ด ซุกซ่อนในกระสอบริมข้างทาง พร้อมสั่งเร่งขยายผลเพื่อนําตัวผู้กระทําผิดมาดําเนินคดีตามกฎหมายโดยเร็ว
ผู้ว่าฯ ลําปาง เผย พลเมืองดีพบยาบ้า 1.2 ล้านเม็ด ซุกซ่อนในกระสอบริมข้างทาง พร้อมสั่งเร่งขยายผลเพื่อนําตัวผู้กระทําผิดมาดําเนินคดีตามกฎหมายโดยเร็ว
วันนี้ (12 ม.ค. 67) นายชัชวาลย์ ฉายะบุตร ผู้ว่าราชการจังหวัดลําปาง เปิดเผยถึงกรณีพบกระสอบปริศนาหลายใบตกอยู่ในร่องน้ําและกลางทุ่งนา ริมถนนเชื่อมต่อระหว่างหมู่บ้านหนองมุงพัฒนา-บ้านนาฟาน หมู่ 5 ตําบลดอนไฟ อําเภอแม่ทะ จังหวัดลําปาง โดยนายปรีชา สมชัย นายอําเภอแม่ทะ มอบหมายให้ นายบัณฑิต เจริญ ปลัดอําเเภอ นํากําลังสมาชิกกองอาสารักษาดินแดนบูรณาการร่วมกับเจ้าหน้าที่ตํารวจเข้าตรวจสอบกระสอบบริเวณถนนดังกล่าว พบยาบ้าซุกซ่อนอยู่ในกระสอบ 1.2 ล้านเม็ด คาดเป็นของขบวนการลักลอบขนยาเสพติด แต่เจอด่านตรวจจึงนํามาทิ้งแล้วขับรถหลบหนีไป ซึ่งในขณะนี้เจ้าหน้าที่กําลังเร่งตรวจสอบขยายผลเพื่อนําตัวผู้กระทําความผิดมาดําเนินคดีตามกฎหมาย
"จากการสอบถามชาวบ้านทราบว่าเห็นกระสอบทั้งหมดตั้งแต่ช่วงเช้าวันที่ 10 ม.ค. 67 ที่ผ่านมา แต่มิได้สังสัยอะไร เพราะชาวบ้านคิดว่าเป็นกระสอบขี้วัวหรือปุ๋ยที่ชาวบ้านนํามาทิ้งไว้ จนกระทั่งเห็นความผิดปกติจึงแจ้งผู้ใหญ่บ้านให้แจ้งเจ้าหน้าที่เข้ามาตรวจสอบ พบว่ามียาบ้าบรรจุอยู่ในกระสอบทั้ง 6 ใบ แบ่งเป็นมัด ๆ จํานวนหลายมัด รวมประมาณ 1.2 ล้านเม็ด ซึ่งเบื้องต้นทางเจ้าหน้าที่คาดว่ายาบ้าทั้งหมดน่าจะเป็นของเครือข่ายลําเลียงยาเสพติด ที่พยายามลักลอบขนเข้ามา แต่ขับมาเจอด่านตรวจของตํารวจ ซึ่งตั้งอยู่บนถนนสายลําปาง-แพร่ จึงขับรถหลบหนีเข้ามาเส้นทางในหมู่บ้าน ก่อนจะนํายาบ้าทั้งหมดทิ้งไว้ที่บริเวณดังกล่าว จนมีชาวบ้านมาพบและแจ้งเจ้าหน้าที่มาตรวจสอบ"นายชัชวาลย์ฯ กล่าว
นายชัชวาลย์ ฉายะบุตร ผู้ว่าราชการจังหวัดลําปาง กล่าวอีกว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มีนโยบายสําคัญในการป้องกันและแก้ไขปัญหายาเสพติด โดยสั่งการให้ทุกจังหวัดดําเนินการขั้นเด็ดขาด และต้องนําตัวเครือข่ายยาเสพติดและผู้ที่เกี่ยวข้องมาดําเนินคดีตามกฎหมายให้ได้ พร้อมด้วยนายสุทธิพงษ์ จุลเจริญ ปลัดกระทรวงมหาดไทย เเละนายอรรษิษฐ์ สัมพันธรัตน์ อธิบดีกรมการปกครอง ได้สั่งการว่า เมื่อมีการตรวจเจอยาเสพติดในพื้นที่ต้องมีการเร่งขยายผล พร้อมทั้งอํานวยความสะดวกในการประสานข้อมูลจากจังหวัดเเละอําเภอที่ได้มีการลักลอบขนส่งเเละเดินทางเข้ามาในพื้นที่ เพื่อให้สามารถจับกุมตัวผู้กระทําความผิดมาดําเนินคดีได้โดยเร็ว
นายชัชวาลย์ ฉายะบุตร ผู้ว่าราชการจังหวัดลําปาง กล่าวในช่วงท้ายว่า ขอขอบคุณและชื่นชมพลเมืองดีที่ช่วยเป็นหูเป็นตา สอดส่องดูเเลพื้นที่ ช่วยเป็นส่วนหนึ่งในการสร้างสังคมที่น่าอยู่ และตนเชื่อเป็นอย่างยิ่งว่ายังมีพลเมืองดีอยู่ในสังคมอีกเป็นจํานวนมากที่พร้อมจะให้ความช่วยเหลือเจ้าหน้าที่รัฐในการรักษาความสงบเรียบร้อยในพื้นที่ หลังจากพลเมืองดีรายดังกล่าวได้เเจ้งเบาะเเสสําคัญให้กับผู้นําท้องที่ก็ได้มีการเร่งตรวจสอบเเละขยายผลทันที ทั้งนี้ หากพบเบาะเเสเพิ่มเติมสามารถเเจ้งข้อมูลได้ที่เจ้าหน้าที่ฝ่ายปกครองในพื้นที่ นายอําเภอ กํานัน ผู้ใหญ่บ้าน ปลัดอําเภอ หรือที่สายด่วนศูนย์ดํารงธรรม 1567 โทรฟรีตลอด 24 ชั่วโมง และข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ โดยจะมีการป้องกันไม่ให้ได้รับภัยจากการเเจ้งเบาะเเสดังกล่าว
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood